Lygiosios

Apie kaimą Plungės rajone žr. Lygiosios (Plungė).

Lygiosios – reiškinys sporte, kai du varžovai ar komandos per rungtynes neišaiškina nugalėtojo (pasiekia vienodą taškų skaičių). Tai sportinių rungtynių baigimas vienodu rezultatu, nei laimint, nei pralaimint.Lygiosios. (Lkz.lt)


Futbole rungtynėms pasibaigus lygiosiomis nuo XIX a. būdavo skiriamas 1 taškas, prilygdavęs pusei pergalės (už pergalę 2, už pralaimėjimą 0 taškų). Atkrintamosiose varžybose lygiųjų atveju ilgą laiką buvo skiriamos papildomos rungtynės, bet XX a. 8-ajame dešimtmetyje pereita prie kitos sistemos – įprastai mušama 11 m baudinių serija. Grupės varžybose XX a. 10-ajame dešimtmetyje pereita prie lygiųjų, prilygstančių trečdaliui pergalės (už pergalę 3, už lygiąsias 1 taškas) – taip buvo siekiama didintį rungtynių konkurencingumą. 2024–2025 m. sezone ypač daug lygiųjų buvo Brazilijos lygoje – 50 proc., iš didžiųjų Europos lygų – Ispanijoje (36 proc.) ir Italijoje (35 proc.).Football leagues by draws. Progressivebetting.co.uk (tikrinta 2025-04-04).

Dar didesniu lygiųjų procentu pasižymi šachmatai – tarp žaidėjų su didesniu nei 2750 FIDE reitingu lygiųjų dalis siekia 55–75 proc.The draw rule is classical chess dead. Chess.com (tikrinta 2025-04-04). Čia lygiosioms prilyginamas ir patas.

 Šaltiniai 

Kategorija:Sporto terminologija